आलोक इंटरनेशनल स्कूल के वार्षिकोत्सव में आज नामचीन कलाकार करेंगे शिरकत
खरसिया | रजघट्टा स्थित आलोक इंटरनेशनल स्कूल में रविवार को बालीवुड सितारों का जमघट रहेगा। फिल्म अभिनेत्री अमिषा पटेल के साथ म्यूजिक डायरेक्टर राज आशु, शान्तनु दत्त, नादिया सैय्यद हसन, इबरार खान भी पहुंच रहे हैं, जो आलोक इंटरनेशनल के वार्षिकोत्सव में शामिल होंगी और अपनी प्रस्तुति देंगी। अंचल की प्रसिद्ध शैक्षणिक संस्था आलोक इंटरनेशनल स्कूल ने अल्प समय में ही एक विशेष पहचान बना ली है। स्कूल के संस्थापक मुरलीधर अग्रवाल व डायरेक्टर सना बजाज के मार्गदर्शन में संस्था निरंतर प्रगति के नए आयाम स्थापित कर रही है। इस बार आलोक इंटरनेशनल स्कूल का वार्षिकोत्सव भव्य रूप से मनाया जा रहा है, जिसमें छात्र-छात्राओं के साथ बालीवुड के नामचीन कलाकार शिरकत कर परफार्मेंस देंगे। रविवार 5 मार्च को शाम 5 बजे से होने वाले वार्षिकोत्सव में कहो ना प्यार है, गदर एक प्रेम कथा जैसी सुपरहिट फिल्मों की अभिनेत्री अमिषा पटेल, म्यूजिक डायरेक्टर राज आशु व शान्तनु दत्त भी शिरकत करेंगे। उनके साथ टीवी सीरियल की मशहू अभिनेत्री नादिया सैय्यद हसन भी आ रही हैं, जबकि कार्यक्रम की एंकरिंग के लिए भी मुंबई से इबरार खान पधार हैं। इन सितारों के साथ रविवार की शाम खरसिया के लिए अविस्मरणीय रहेगी।
एजुकेशन प्लस
hin_Deva hin_Deva bho_Deva